Základná škola s materskou školou Babín

 **Základná škola s materskou školu Babín**

**Školský poriadok**

Školský poriadok, ako aj jeho doplnok - bodový systém udeľovania opatrení vo výchove - vychádza zo zákona č. 245/2008 Z. z. o výchove a vzdelávaní (školský zákon) a vyhlášky č. 223/2022 o základnej škole, ako aj iných zákonných noriem upravujúcich práva a povinnosti občanov Slovenskej republiky. Jeho uplatňovanie v praxi v podstatnej miere prispieva k poslaniu školy.

**Úvod**

Školský poriadok zahŕňa súbor pravidiel, práv a povinností, noriem spolužitia a spolupráce celého školského kolektívu žiakov, učiteľov, nepedagogických zamestnancov, zákonných zástupcov v ZŠ s MŠ Babín. Predstavuje základný dokument upravujúci vzťah zamestnanec školy, žiak, zákonný zástupca žiaka v ZŠ s MŠ Babín. Dodržiavanie školského poriadku utvára dobré predpoklady na chod školy a jej bezpečnosť. Preto sú všetci zamestnanci, zákonní zástupcovia žiakov a žiaci ZŠ s MŠ Babín povinní tento školský poriadok dodržiavať.

Školský poriadok upravujepodrobnosti o výkone práv a povinností žiakov a ich zákonných zástupcov v škole, o organizácii vyučovania a vnútornom režime školy, o podmienkach pre zaistenie bezpečnosti a ochrany zdravia a o podmienkach nakladania s majetkom školy.

Vnútorný poriadok dopĺňajú:

• Bezpečnostné opatrenia v učebniach na výučbu jazykov, počítačovej učebne, fyziky, chémie a biológie, telesnej výchovy, ktoré sú vypracované v zmysle zákona č. 124/2006 Z. z. o bezpečnosti a ochrane zdravia pri práci.

•Smernica o šikanovaní.

• Pri hodnotení žiakov sa učitelia riadia metodickým pokynom č. 22/2011 na hodnotenie žiakov základnej školy.

• Pracovný poriadok pre pedagogických zamestnancov a ostatných zamestnancov ZŠ s MŠ Babín.

• Školský poriadok ŠKD.

**Článok 1**

**VNÚTORNÝ REŽIM ŠKOLY**

* 1. **Základné údaje o prevádzke a vnútornom režime školy**
1. Školská budova sa otvára o 6.30 hodine.
2. Vyučovanie sa začína o 7.30 hod. Budova školy sa o 7.30 hod. zamyká. Otvára sa o 8:10 hod. pre žiakov, ktorí začínajú vyučovanie druhou vyučovacou hodinou.
3. Vyučovaním sa rozumie sled vyučovacích hodín daný rozvrhom hodín s prestávkami, ktorý určí riaditeľka školy po prerokovaní v pedagogickej rade a rade školy.
4. V dni, kedy sa uskutoční účelové cvičenie, didaktické hry, plavecký výcvik, lyžiarsky výcvik, exkurzie, výlety a plánované školské akcie sa žiaci riadia daným programom s časovým harmonogramom, žiak a jeho zákonný zástupca je vopred informovaný prostredníctvom elektronickej žiackej knižky, alebo internetovej stránky školy, alebo písomným oznamom.
5. Ostatná organizácia školského roka je zabezpečovaná podľa Sprievodca školským rokom vydaný MŠVV a SR.
6. Vyučovací proces sa riadi platným rozvrhom hodín a dozorov.
7. Schválený rozvrh dozorov je zverejnený na viditeľnom mieste vo vestibule školy.
8. Rozvrh činnosti záujmových útvarov a vyučovania v ZUŠ je zverejnený vo vestibule školy.
9. Žiak sa môže zdržiavať v areáli školy mimo vyučovania, avšak je zaň plne zodpovedný

jeho zákonný zástupca.

1. Po dobu trvania pandémie ochorenia COVID-19 pre potreby dodržiavania protiepidemických opatrení sa žiaci a zákonní zástupcovia riadia manuálmi, usmerneniami a rozhodnutiami, ktoré vydáva MŠVVaŠ SR, RÚVZ a riaditeľ školy.

**1.2 Rozvrh hodín**

Rozvrh hodín a dozorov je povinný rešpektovať každý žiak a pedagogický zamestnanec. Rozvrh hodín určený riaditeľkou školy je zverejnený v každej triede príslušného ročníka a na internetovej stránke školy. Rozvrh hodín a rozvrh dozorov sa nachádzajú aj v zborovni, v miestnosti u riaditeľky školy. Vyučovacia jednotka trvá 45 minút, začína sa a končí sa zvonením. Prestávky medzi vyučovacími hodinami sú 5, 10, 30 minútové, jedna veľká prestávka nasleduje po druhej vyučovacej hodine a trvá 15 minút. Obedňajšia prestávka trvá 30 minút. Obedňajšia prestávka pre žiakov prvého ročníka a druhého ročníka sa začína najneskôr po piatej vyučovacej hodine. Obedňajšia prestávka pre žiakov tretieho ročníka až deviateho ročníka sa začína najneskôr po šiestej vyučovacej hodine.

Ak si to mimoriadna situácia vyžaduje, rozvrh hodín môže byť na určené časové obdobie upravený. Škola o tom informuje zákonných zástupcov na web stránke školy.

**1.3 Časové rozdelenie režimu dňa**

07,15 – 07,30 hod. príchod do školy a tried

07,30 – 08,15 hod. 1. vyučovacia hodina

 *10 min. prestávka*

08,25 – 09,10 hod. 2. vyučovacia hodina

 *15 min. prestávka*

09,25 – 10,10 hod. 3. vyučovacia hodina

 *5 min. prestávka*

10,15 – 11:00 hod. 4. vyučovacia hodina

 *10 min. prestávka*

11,10 – 11,55 hod. 5. vyučovacia hodina

 *5 min. prestávka*

12:00 – 12,45 hod. 6. vyučovacia hodina

 *30 min. prestávka*

13,15 – 14:00 hod. 7. vyučovacia hodina

**Výdaj obedov v školskej jedálni**

Obedy v školskej jedálni sa vydávajú v čase od 11:00 – 14:00 hod., žiaci sa po skončení vyučovania na obed presúvajú do budovy materskej školy bez dozoru. V sprievode dozoru sú na obed povinní ísť len žiaci, ktorí pokračujú vo vyučovaní siedmou vyučovacou hodinou, alebo pokračujú vo vyučovaní triednickej hodiny. V školskej jedálni je vykonávaný dozor podľa rozpisu, ktorý umiestnený na viditeľnommieste v školskej jedálni.

Pokiaľ sa žiak navštevujúci ŠKD nestravuje v ŠJ, vychovávateľka nezodpovedá za bezpečnosť žiaka počas príchodu a odchodu na domáce stravovanie – za žiaka zodpovedá zákonný zástupca žiaka. Pri presune žiakov z ŠKD do ŠJ a počas vychádzok je žiak povinný dodržiavať pokyny vychovávateľky a pravidlá bezpečnosti cestnej premávky. Rodič zodpovedá za primerané vybavenie a vhodné oblečenie žiaka podľa programu ŠKD a počasia.

**Článok 2**

**POVINNOSTI ŽIAKOV**

* 1. **Príchod žiakov do školy**
1. Žiaci prichádzajú na vyučovanie najskôr 15 minút pred začiatkom vyučovania, spravidla 5 minút pred začiatkom vyučovania musia byť žiak v triede na svojom mieste s pripravenými učebnými pomôckami.
2. Do školskej budovy sa na vyučovanie vchádza hlavným vchodom od 7.15 – 7.30 hod.
3. Vyučovanie sa začína o 7.30 hod. Budova školy sa o 7.30 hod. zamyká. Otvára sa o 8:10 hod. pre žiakov, ktorí začínajú vyučovanie druhou vyučovacou hodinou.
4. Všetci žiaci, ktorí prídu do školy na vyučovanie pred 7:15 hodine sa zdržujú vo vestibule školy bez dozoru.
5. Na evidenciu dochádzky žiakov si každý žiak prevezme bezplatne čipový prívesok pre elektronický dochádzkový systém, prostredníctvom ktorého je žiak povinný po príchode do budovy školy prihlásiť sa a po skončení vyučovania pri odchode odhlásiť sa. Pri strate alebo zničení čipového prívesku je zákonný zástupca žiaka povinný zaobstarať nový čipový príspevok.
6. O každom neskorom príchode žiaka na vyučovaciu hodinu je prostredníctvom elektronického dochádzkového systému informovaný zákonný zástupca žiaka a učiteľ to zapíše do triedneho zošita ( podľa doplnku ŠP - Bodový systém).
7. Elektronický čipový prívesok budú žiaci, ktorí sú prihlásení na stravovanie v školskej jedálni používať aj na evidenciu prevzatej stravy.
8. Od 02.09.2019 sa používa na evidenciu hodnotenia a klasifikácie žiakov používať elektronická žiacka knižka. Zákonný zástupca si prevezme prihlasovacie údaje k elektronickej žiackej knižke. Vo výnimočných prípadoch na základe písomnej žiadosti zákonného zástupcu bude umožnené používať žiakovi žiacku knižku v papierovej podobe.
9. Na evidenciu a ospravedlňovanie neprítomnosti žiaka v škole z dôvodu lekárskeho vyšetrenia a rodinných dôvodov sa používa žiacka knižka alebo notes označený pečiatkou školy.
10. Ak žiaci navštevujú záujmové útvary alebo vyučovanie v základnej umeleckej škole prichádzajú spravidla 5 minút pred začiatkom záujmového útvaru alebo začiatkom vyučovania v ZUŠ, alebo oznámenom začiatku aktivít organizovaných školou v rámci výchovy mimo vyučovania. Na učiteľa alebo vedúceho záujmového útvaru žiaci čakajú vo vestibule školy bez dozoru. Ak sa činnosť záujmového útvaru začína na mieste mimo budovy školy, žiaci čakajú na dohodnutom mieste. Za bezpečnosť žiakov zodpovedá vedúci záujmového útvaru alebo učiteľ ZUŠ.
11. Po príchode do budovy školy je žiak povinný sa prezuť do prezuviek, ktoré má v osobitnom vrecku a uloží si ich do pridelenej šatníkovej skrine. Prezuvky musia spĺňať hygienické a bezpečnostné požiadavky (pevná a pohodlná obuv).
12. Jazdenie na bicykloch a iných dopravných prostriedkoch, používanie kolieskových korčúľ, skejtbordu v areáli nie je dovolené. Bicykel sa odkladá na vyhradené miesto do stojana na bicykle.
13. Počas vyučovania a cez prestávky nesmie žiak bez dovolenia učiteľa odísť z budovy alebo areálu školy.
14. Žiaci prichádzajú do školy čisto oblečení, umytí a nenosia drahé a nebezpečné predmety. Na vyučovaní nie je prípustné používať prikrývky hlavy – kapucne, šiltovky, klobúky okrem pobytu vonku počas vyučovania. U žiakov sa nepovoľuje vyzývavé oblečenie a neprimeraný mejkap a piercing na tvári. Za vyzývavé oblečenie sa považuje to, ktoré nezahaľuje spodnú bielizeň a neprimerané výstrihy.
15. V čase mimoriadnych pandemických situácii sa žiaci a rodičia riadia aktuálnymi usmerneniami vydanými MŠVVaŠ SR, RÚVZ a riaditeľom školy. Všetky aktuálne informácie sú zverejnené na vchodových dverách školy a web stránke školy.

**2.2 Správanie sa žiakov na vyučovacích hodinách, počas prestávok a počas premiestňovania sa do odborných učební**

1. Cez prestávku pred začiatkom vyučovacej hodiny si žiak pripraví učebnice a školské potreby na príslušný predmet, ktoré je povinný mať.
2. **Žiaci sa podľa rozvrhu hodín presúvajú do určených učebni. Pri presune na vyučovanie do inej učebne si žiak so sebou berie celú školskú tašku.** Do odborných učební žiaci vstupujú len v sprievode vyučujúceho.
3. Svoje miesto zaujme žiak pokojne po 1. zazvonení. Bez povolenia učiteľa nesmie opustiť svoje miesto ani učebňu. Počas vyučovania sedí žiak pokojne, nevyrušuje a nerozptyľuje spolužiakov, pozorne sleduje učiteľov výklad i odpovede žiakov, svedomito a aktívne pracuje, nenarúša vyučovaciu hodinu jedením, pitím, vykrikovaním a neprimeraným správaním sa..
4. Ak majú žiaci hodinu výtvarnej výchovy, telesnej a športovej výchovy, techniky, čakajú v triede prezlečení do ochranných alebo športových úborov. Za športový úbor na hodinu TSV sa považuje biele tričko, športové nohavice, vhodná športová obuv s bielou podrážkou, v prípade chladného počasia aj športová bunda alebo mikina. Žiak, ktorý je ospravedlnený z činnosti na vyučovacej hodine (napr. necvičiaci žiak na hodine telesnej a športovej výchovy) sa prezlečie do ochranného alebo športového úboru, aby mohol vykonávať iné činnosti určené vyučujúcim. Povinnosť preobliecť sa do úboru posúdi v prípade výnimočných prípadov (napr. zlomeniny) vyučujúci.
5. Ak chce žiak odpovedať alebo sa vyučujúceho niečo opýtať, hlási sa zdvihnutím ruky.
6. Po druhej vyučovacej hodine je veľká prestávka, počas ktorej sa žiaci zhromažďujú v učebniach, na chodbách, prípadne v areáli školy podľa pokynov dozor konajúceho učiteľa, nesmú však opustiť areál školy.
7. Počas malých prestávok sa žiaci zdržujú v daných učebniach, pripravujú sa na ďalšiu vyučovaciu hodinu. Túto prestávku môžu využiť na hygienu a WC. Iné aktivity mimo svojej triedy môžu vykonávať len so súhlasom dozor konajúceho učiteľa.
8. Ak majú žiaci vyučovanie v inej ako svojej kmeňovej učebni, vezmú si celú školskú tašku alebo potrebné pomôcky a disciplinovane čakajú vyučujúceho v učebni. Do odbornej učebne sa presunú spolu s vyučujúcim.
9. Všetky písomnosti a potvrdenia si žiaci vybavujú prostredníctvom svojho triedneho učiteľa.
10. Po pomôcky chodia žiaci s vedomím vyučujúceho daného predmetu a dozor konajúceho učiteľa.
11. Ak sa žiak začne správať agresívne a ohrozuje bezpečnosť a zdravie spolužiakov, ostatných účastníkov výchovy a vzdelávania, vyučujúci okamžite upovedomí vedenie školy. Žiak bude izolovaný do samostatnej miestnosti za prítomnosti pedagogického zamestnanca. Okamžite sa telefonicky prizve zákonný zástupca, podľa potreby aj zdravotnú pomoc, policajný zbor. O dôvodoch a priebehu ochranného opatrenia sa vyhotoví písomný záznam
	1. **Odchod žiakov zo školy**
12. Po skončení poslednej vyučovacej hodiny podľa rozvrhu si každý žiak uloží svoje veci do školskej tašky, očistí si svoje pracovné miesto a okolie od papierov a iných väčších nečistôt a vyloží stoličku na lavicu.
13. Na pokyn učiteľa žiaci opustia učebňu a pod vedením učiteľa odídu do šatne. Tam sa žiaci prezujú, oblečú a pod dozorom vyučujúceho opustia budovu školy v čase do ukončenia prestávky, ktorá je pred nasledujúcou vyučovacou hodinou. Pri odchode zo školy sa odhlásia prostredníctvom elektronického dochádzkového systému čipovým príveskom.
14. Žiak je povinný opustiť školský areál podľa rozvrhu hodín.Škola nenesie zodpovednosť za žiaka, ktorý sa nachádza v areáli školy po skončení vyučovania alebo v popoludňajších či večerných hodinách.

**2.4 Ospravedlňovanie neprítomnosti žiakov na vyučovaní, uvoľňovanie žiakov z vyučovania**

1. Žiak je povinný prichádzať na vyučovanie a ostatné aktivity organizované školou, pravidelne a včas, riadne pripravený a vybavený učebnými pomôckami na dané predmety.
2. Vyučovanie môže žiak vymeškať pre chorobu, vážnu udalosť v rodine, pre veľmi nepriaznivé počasie a pod. Každú neúčasť na vyučovaní **oznámi zákonný zástupca ústne alebo písomne triednemu učiteľovi deň vopred, alebo do 10 hod. daného dňa. Písomné ospravedlnenie je žiak alebo zákonný zástupca žiaka povinný predložiť triednemu učiteľovi bezodkladne po návrate žiaka na vyučovanie.** **Zákonný zástupca môže ospravedlniť neprítomnosť žiaka na vyučovaní za 1 polrok z rodinných dôvodov max. 2 dni. Vo výnimočných prípadoch môže zákonný zástupca požiadať o ospravedlnenie žiaka z rodinných dôvodov nad rámec 2 dní riaditeľa školy.**  V prípade, že žiak vymešká v jednotlivom vyučovacom predmete viac ako 50 % z vyučovacích hodín v jednom polroku, môže vyučujúci daného predmetu navrhnúť komisionálne preskúšanie žiaka. Opakované ospravedlnenie žiaka zákonným zástupcom na hodinách TSV z rovnakých zdravotných dôvodov vyučujúci oznámi triednemu učiteľovi, ktorý požiada zákonného zástupcu o písomné vyjadrenie odborného lekára.
3. V čase trvania mimoriadnej situácie, núdzového stavu alebo výnimočného stavu napr. v súvislosti s COVID-19 sa žiaci a zákonní zástupcovia riadia rozhodnutiami a inými pokynmi MŠVVaŠ SR a RÚVZ.
4. Z určitých závažných dôvodov môže zákonný zástupca žiaka písomne alebo telefonicky požiadať triedneho učiteľa o uvoľnenie žiaka z vyučovania. Po predložení písomnej žiadosti zákonným zástupcom v odôvodnených prípadoch (napr. vystúpenie s ľudovým súborom/reprezentácia športového klubu, ktorého žiak je členom; pobyt s rodičmi v zahraničí a pod.) môže riaditeľ ospravedlniť neprítomnosť žiaka na vyučovaní v požadovanom rozsahu. Po každom odchode žiaka z vyučovania musí byť neprítomnosť žiaka zapísaná v elektronickej triednej knihe.
5. Zákonný zástupca spravidla komunikuje s učiteľmi prostredníctvom portálu Edupage.
6. Žiak sa po súhlase riaditeľa školy zúčastňuje súťaží. Jeho neprítomnosť sa zapíše do triednej knihy, neráta sa však do zameškaných hodín.
7. Žiak nesmie svojvoľne opustiť budovu školy. V prípade uvoľnenia žiaka z vyučovania na základe písomnej alebo telefonickej žiadosti zákonného zástupcu žiaci prvého stupňa odchádzajú zo školy v sprievode zákonného zástupcu alebo ním poverenej osoby, žiaci druhého stupňa môžu odchádzať bez sprievodu zákonného zástupcu po ústnom alebo písomnom súhlase zákonného zástupcu žiaka.
8. Ak príde v škole žiakovi nevoľno, triedny učiteľ telefonicky kontaktuje zákonného zástupcu a vyzve ich, aby pre žiaka prišli. Učiteľ nesmie pustiť chorého žiaka domov samého ani v sprievode maloletej osoby.
9. Žiak, ktorý bol oslobodený od vyučovania niektorého vyučovacieho predmetu a jeho zdravotný stav mu umožňuje byť účastný na výchove a vzdelávaní v škole, musí byť prítomný na vyučovaní tohto predmetu a zamestnáva sa úlohami, ktoré mu uloží príslušný pedagogický zamestnanec.
10. Každú neúčasť žiaka na vyučovaní je zákonný zástupca žiaka povinný hodnoverne doložiť.
11. Ospravedlnenie, ak nie je v žiackej knižke, musí obsahovať: iniciály žiaka, dátum a dôvod vymeškania, podpis zákonného zástupcu žiaka, prípadne ošetrujúceho lekára.
12. Rodič je povinný neprítomnosť žiaka v  ŠKD ospravedlniť najmenej deň vopredalebo v deň, kedy bude žiak v ŠKD neprítomný.

**Článok 3**

**PRÁVA A POVINNOSTI ŽIAKA**

**3.1 Práva žiaka**

Každý žiak má právo:

1. upozorniť ktoréhokoľvek učiteľa taktným spôsobom na domnelé krivdy a požiadať o bližšie vysvetlenie;
2. na rovnoprávny prístup ku vzdelávaniu;
3. na bezplatné vzdelanie v základnej škole;
4. na vzdelanie v štátnom jazyku a materinskom jazyku v rozsahu ustanovenom školským zákonom;
5. na individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom školským zákonom;
6. na bezplatné zapožičiavanie učebníc a učebných textov na povinné vyučovacie predmety;
7. na úctu k jeho vierovyznaniu, svetonázoru, národnostnej a etnickej príslušnosti;
8. na poskytovanie poradenstva a služieb spojených s výchovou a vzdelávaním;
9. na výchovu a vzdelávanie v bezpečnom a hygienicky vyhovujúcom prostredí;
10. na organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygienických zásad výchovy a vzdelávania;
11. na úctu k svojej osobe a na zabezpečenie ochrany proti fyzickému, psychickému a sexuálnemu násiliu;
12. na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom školským vzdelávacím programom, slobodnú voľbu záujmovej činnosti;
13. na informácie týkajúce sa jeho osoby a jeho výchovno-vzdelávacích výsledkoch od pedagogických zamestnancov;
14. na individuálne vzdelávanie za podmienok ustanovených školským zákonom podľa § 24.
15. na odškodnenie školského úrazu a náhradu škody, ktorá mu vznikla pri výchove a vzdelávaní alebo v priamej súvislosti s nimi. Vedie sa evidencia školských úrazov žiakov, ku ktorým došlo počas výchovno-vzdelávacieho procesu a pri činnostiach organizovaných školou. Učiteľ po poskytnutí prvej pomoci zaeviduje úraz podľa pokynov vypracovaných v prevádzkovom poriadku školy.
16. na ochranu zdravia a bezpečnosť pri výchovno-vzdelávacom procese;
17. na komunikáciu so zamestnancami školy v duchu zásad humanity a tolerancie;
18. na úctu k svojej osobe a na zabezpečenie ochrany proti fyzickému a duševnému násiliu;
19. na vyjadrenie svojho názoru na čokoľvek primeraným spôsobom;
20. sedieť s kým chce, pokiaľ svojím správaním neruší učiteľa alebo spolužiakov a pokiaľ nie je v triede odôvodnene určený zasadací poriadok triednym učiteľom;
21. na prestávku, ako ju stanovuje školský poriadok;
22. na oboznámenie sa s kritériami, podľa ktorých je klasifikovaný a hodnotený, a poznať výsledok klasifikácie a hodnotenia;
23. ospravedlniť svoju nepripravenosť na vyučovaciu hodinu pred jej začiatkom zo závažného dôvodu;
24. zúčastňovať sa na súťažiach, podujatiach a predmetových olympiádach po súhlase riaditeľa školy;
25. na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú, ak je žiakom so špeciálnymi výchovno-vzdelávacími potrebami;
26. používať pri výchove a vzdelávaní špeciálne učebnice a špeciálne didaktické a kompenzačné pomôcky, ak je žiakom so špeciálnymi výchovno-vzdelávacími potrebami.

**3.2 Povinnosti žiaka**

K povinnostiam žiaka patrí:

1. vypracovať si zadané domáce úlohy v plnom rozsahu;
2. nosiť si na vyučovanie učebnice, pracovné zošity, učebné pomôcky a potrebný odev podľa rozvrhu hodín;
3. chrániť pred poškodením učebnice, učebné texty a učebné pomôcky, ktoré im boli bezplatne zapožičané;
4. zapožičané učebnice chrániť pred poškodením vhodným obalom;
5. neobmedzovať svojím konaním práva ostatných osôb zúčastňujúcich sa výchovy a vzdelávania;
6. dodržiavať školský poriadok školy a ďalšie vnútorné predpisy školy alebo školského zariadenia;
7. chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie. Ak žiak spôsobí škodu na majetku školy, jeho zákonní zástupcovia **sú povinní ju nahradiť v plnom rozsahu**.
8. pravidelne sa zúčastňovať na výchove a vzdelávaní a riadne sa vzdelávať, ak školský zákon neustanovuje inak;
9. konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní;
10. ctiť si ľudskú dôstojnosť svojich spolužiakov a zamestnancov školy alebo školského zariadenia;
11. rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi;
12. dodržiavať vyučovací čas, rozvrh prestávok, zasadací poriadok v triedach, ak bol odôvodnene daný triednym učiteľom;
13. ihneď oznámiť príslušnému vyučujúcemu každý úraz alebo zdravotný problém, alebo inú závažnú skutočnosť, ktorú považuje za dôležitú;
14. informovať triedneho učiteľa o žiakovi, ktorý fajčí, pije alkohol alebo užíva drogy v školskom prostredí i mimo neho.

**3.3 Povinnosti týždenníkov**

Týždenníkov na nasledujúci týždeň určuje triedny učiteľ. Ich mená sú zapísané v ETK.

**Týždenníci majú povinnosť:**

1. pred vyučovaním i počas prestávok zotrieť tabuľu, pripraviť kriedy a učebné pomôcky na vyučovanie podľa pokynov vyučujúcich;
2. ak sa vyučujúci v priebehu 5 minút nedostaví na vyučovanie, oznámiť to vedeniu školy;
3. na každej hodine hlásiť vyučujúcemu chýbajúcich žiakov;
4. po skončení vyučovania v učebni uložiť pomôcky, zotrieť tabuľu a uložiť kriedu, zatvoriť vodovodné kohútiky, zhasnúť svetlo a skontrolovať zatvorenie okien;
5. dbať o estetické prostredie triedy, vrátane starostlivosti o kvety a triedenie odpadu;
6. hlásiť vyučujúcemu akékoľvek skutočnosti odlišné od bežných.

**Ž i a k o m n i e j e d o v o l e n é:**

1. Manipulovať s elektrickými zásuvkami a vypínačmi, oknami, žalúziami a  inými zariadeniami v triedach a manipulovať s audiovizuálnymi učebnými pomôckami a IKT technikou v neprítomnosti učiteľa. S audiovizuálnymi učebnými pomôckami môžu žiaci manipulovať len so súhlasom a v prítomnosti učiteľa.
2. Vykláňať sa z okien a vyhadzovať odpadky mimo košov na odpadky, rozhadzovať odpadky po chodbách, záchodoch, hádzať do záchodových mís, pisoárov a umývadiel. Biologické odpadky hádžu do košov na ne určených.
3. Nosiť do školy predmety, ktoré môžu ohrozovať vlastné zdravie, zdravie spolužiakov a ostatných zamestnancov školy (napr. nôž, zábavná pyrotechnika, petardy , horľavé látky a iné), nosiť cenné predmety – škola nezodpovedá za ich stratu alebo poškodenie. Ak žiak zistí stratu svojej veci, oznámi to triednemu učiteľovi, ktorý urobí ďalšie opatrenia.
4. Používať v škole mobilný telefón príp. iné elektronické smart zariadenie (so schopnosťou kalkulačky, telefonovania, vyhotovenia zvukového alebo obrazového záznamu), toto je žiakovi dovolené len po písomnom oznámení zákonného zástupcu žiaka triednemu učiteľovi alebo riaditeľovi školy. V prípade, že si žiak takéto zariadenie do školy prinesie, musí ho mať a uložené vo vlastnej uzamykateľnej šatníkovej skrinke. V prípade porušenia zákazu to učiteľ zapíše do triedneho zošita v súlade s bodovým systémom.
5. fajčiť, požívať alkoholické nápoje, ani hrať hazardné hry. V škole je zakázané nosenie, šírenie a používanie akýchkoľvek legálnych a nelegálnych drog. Neodporúčame žiakom v škole požívať energetické nápoje.
6. Šikanovať iných akoukoľvek formou.
7. Prinášať do školy veci, časopisy, hry, ale aj videá, fotky, ktoré propagujú pornografiu.
8. Manipulovať so zariadeniami zabezpečujúcimi ochranu budovy a majetok školy (napr. hasiace prístroje, kamery a pod.
9. Robiť si zvukový a obrazový záznam na hodine bez súhlasu vyučujúceho.
10. Používať akékoľvek slovné zastrašovanie, prejavy šikanovania, psychické a fyzické násilie a jeho propagácia, používať vulgárne výrazy.
11. Našepkávať, zabávať sa počas vyučovacej hodiny.
12. Prejavovať alebo propagovať rasovú, náboženskú či inú intoleranciu.

**Článok 4**

**PRÁVA A POVINNOSTI ZÁKONNÉHO ZÁSTUPCU ŽIAKA**

**4.1 Práva zákonného zástupcu**

**Zákonný zástupca žiaka má právo :**

1. Žiadať, aby sa v rámci výchovy a vzdelávania v škole alebo v školskom zariadení poskytovali žiakom informácie a vedomosti vecne a mnohostranne, v súlade so súčasným poznaním sveta, a v súlade s princípmi a cieľmi výchovy a vzdelávania podľa školského zákona.
2. Oboznámiť sa so školským vzdelávacím programom školy a výchovným programom školského zariadenia a školským poriadkom.
3. Byť informovaný o výchovno-vzdelávacích výsledkoch svojho dieťaťa.
4. Byť informovaný o aktivitách školy na plenárnom rodičovskom združení, zúčastňovať sa akciách organizovaných školou a prostredníctvom informovaného súhlasu dať súhlas o účasti jeho dieťaťa na týchto aktivitách.
5. Na poskytnutie poradenských služieb vo výchove a vzdelávaní svojho dieťaťa.
6. Zúčastňovať sa výchovy a vzdelávania po predchádzajúcom súhlase riaditeľa školy.
7. Vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy.
8. Byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.
9. Byť informovaný o činnosti v záujmovom útvare vedúcim príslušného záujmového útvaru.
10. Využiť možnosť podania sťažnosti v súlade so smernicou o sťažnostiach( na vyžiadanie u RŠ).
11. Právne úkony súvisiace s výchovou a vzdelávaním žiaka ako aj informácie, ktoré škola poskytne o žiakovi jednému z rodičov sa považuje za oznámenie obidvom zákonným zástupcom žiaka. Všetky dokumenty, ktoré je potrebné podpísať zákonným zástupcom žiaka, stačí podpis jedného zo zákonných zástupcov.
12. Nahliadnuť do písomnej práce žiaka na základe žiadosti podanej do piatich pracovných dní od jej vyhodnotenia.

**4.2 Povinnosti zákonného zástupcu**

**Zákonný zástupca žiaka je povinný najmä:**

1. Dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa školského zákona.
2. Vytvoriť pre dieťa podmienky na prípravu na výchovu a vzdelávanie v škole a na plnenie školských povinností.
3. Dodržiavať podmienky výchovno-vzdelávacieho procesu svojho dieťaťa určené školským poriadkom.
4. Dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby.
5. Informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania.
6. Nahradiť škodu, ktorú žiak úmyselne zavinil.
7. Dôvody neprítomnosti dieťaťa na výchove a vzdelávaní doložiť dokladmi v súlade so školským poriadkom.
8. Zúčastňovať sa na triednych stretnutiach združenia rodičov školy a dostaviť sa do školy na predvolanie triedneho učiteľa alebo riaditeľa školy.

**Článok 5**

**OPATRENIA VO VÝCHOVE**

1. Za vzorné správanie, za vzorné plnenie povinností, reprezentáciu školy alebo za statočný čin možno žiakovi udeliť pochvalu alebo iné ocenenie.
2. Pri udeľovaní opatrení vo výchove sa triedny učiteľ riadi bodovým systémom udeľovania opatrení vo výchove – doplnok k ŠP.
3. Žiakovi možno udeliť pochvalu od triedneho učiteľa, od riaditeľa alebo od zriaďovateľa základnej školy.
4. Pochvalu od triedneho učiteľa možno udeliť po prerokovaní s riaditeľom. Pochvalu od riaditeľa možno udeliť po prerokovaní pedagogickou radou.
5. Napomenutie od triedneho učiteľa, pokarhanie od triedneho učiteľa alebo pokarhanie od riaditeľa možno žiakovi uložiť po objektívnom prešetrení previnenia sa proti školskému poriadku s písomným odôvodnením.
6. Napomenutie od triedneho učiteľa a pokarhanie od triedneho učiteľa možno uložiť po prerokovaní s riaditeľom. Pokarhanie od riaditeľa možno uložiť po prerokovaní pedagogickou radou.
7. Ak ide o žiaka so špeciálnymi výchovno-vzdelávacími potrebami, pri uložení výchovných opatrení sa zohľadňujú aj jeho špeciálne výchovno-vzdelávacie potreby.
8. Všetky pochvaly zapíše triedny učiteľ do katalógového listu žiaka v triednom výkaze a vykonanie týchto zápisov kontroluje zástupca riaditeľa školy 1-krát polročne, vždy po polročnej a koncoročnej klasifikačnej rade.

**Doplnok k ŠP - bodový systém udeľovania opatrení vo výchove**

**Správanie sa hodnotí priebežne v triednom zošite a na triednických hodinách. Triedny učiteľ oznámi hodnotenie správania písomne v EŽK na konci každého mesiaca s dosiahnutým počtom bodov, celkovo ku koncu klasifikačného obdobia po schválení pedagogickou radou. Zákonný zástupca má právo kedykoľvek nahliadnuť do záznamu žiaka v triednom zošite.**

Vypracovanie nástenky **+ 5 až +10 b**

Príprava na súťaže , kult. podujatiapod hlavičkou ZŠ s MŠ Babín

 **+ 5 b / 1 hod. po vyučovaní**

Účasť na súťažiach organizovaných školou: **+5 b**

Umiestnenie na súťažiach organizovaných školou: **+5 b (navyše k bodom za účasť)**

Účasť na regionálnych, okresných, krajských, celoslovenských a medzinárodných súťažiach pod hlavičkou školy: **+5 b**

Umiestnenie na regionálnych, okresných, krajských, celoslovenských a medzinárodných súťažiach pod hlavičkou školy: **+5 b až +30b (navyše k bodom za účasť)**

Mimoriadna aktivita na VH ( splnenie úlohy nad rámec vyučovacej povinnosti, prinesenie pomôcky súvisiacej s vyučovacou hodinou)

 **+ 2 b až 10 b.**

Realizácia nápadov a návrhovv triede **+ 5 až 10 b.**

Výborný prospech (do priemeru známok 1,5 bez známky 3 – dobrý) - **Písomná pochvala od triedneho učiteľa**

Osobitný návrh triedneho učiteľa - **Písomná pochvala od triedneho učiteľa**

**+ 50 bodov Písomná pochvala od triedneho učiteľa**

**+ 100 a viac bodov Pochvala od riaditeľa školy / Pochvala od zriaďovateľa školy**

Výborný prospech (do priemeru známok 1,0) - **Pochvala od riaditeľa školy**

Úspešnú reprezentáciu školy – umiestnenie sa na krajskej alebo celoslovenskej úrovní - **Pochvala od riaditeľa školy / Pochvala od zriaďovateľa školy**

Za záslužný alebo statočný čin – **Pochvala od riaditeľa školy / Pochvala od zriaďovateľa školy**

Na osobitný návrh riaditeľa školy - **Pochvala od riaditeľa školy**

Za neprimerané oblečenie na hodinu TEH a TSV **- 5 bodov**

Za neprezutie sa  **-2 body**

Za zabudnuté pomôcky **- 2 body**

Nesplnenie termínu odovzdania laboratórnych prác, projektových prác a pod. **– 5 bodov**

Vyrušovanie učiteľa a spolužiakov, ignorácia resp. provokatívne správanie počas vyučovania **- 4 body - pri opakovanom porušení pohovor s VP a zároveň -10 až – 20 bodov**

Zničenie školského majetku alebo majetku spolužiakov **- 10 až- 30 bodov + pohovor s VP**

Odcudzenie predmetov školského inventára alebo účastníkov výchovno-vzdelávacieho procesu - **Návrh na znížený stupeň 2 zo správania + VP urobí zápis**

Neobalené učebnice **- 2 body**

Drzé a vulgárne vyjadrovanie na adresu vyučujúceho **Návrh na znížený stupeň 2 zo správania + VP urobí zápis**

Drzé a vulgárne vyjadrovanie na adresu spolužiakov, odvrávanie vyučujúcemu **– 5 až - 20 bodov a zápis do EŽK**

Opustenie budovy školy bez súhlasu tried. učiteľa resp. vyučujúceho  **- 20 bodov + pohovor s VP so zápisom**

Ublíženie spolužiakovi z nedbanlivosti **- 5 až - 20 bodov + pohovor s VP so zápisom**

Používanie mobilného alebo smart zariadenia počas vyučovania **- 20 bodov**

Nosenie predmetov bez dovolenia, ktoré by mohli spôsobiť úraz (nôž, ostrý predmet, ...) **- 10 bodov**

Neplnenie týždenníckych povinností  **-1 až - 5 bodov**

Nedodržiavanie triednych pravidiel a povinností **-1 až - 5 bodov**

Neskorý príchod na vyučovaciu hodinu do 15 min **-3 body,** do 30 minút **- 6 bodov,** nad 30 minút **zameškaná vyučovacia hodina + zákonný zástupca musí meškanie žiaka zdôvodniť/ resp. ospravedlniť, ak sa jedná o prvú vyučovaciu hodinu**

Prinesenie alkoholu, cigariet a iných omamných látok do školy **– pokarhanie od riaditeľa školy + triedny učiteľ to prerokuje s VP a urobí zápis v prítomnosti zákonného zástupcu**

Požitie alkoholu alebo iných omamných látok, fajčenie v budove školy **– návrh na znížený stupeň 2 zo správania + triedny učiteľ to prerokuje s VP a urobí zápis v prítomnosti zákonného zástupcu**

Opakované požitie alkoholu alebo iných omamných látok, fajčenie v budove školy – **návrh na znížený stupeň 3 zo správania + triedny učiteľ to prerokuje s VP a urobí zápis v prítomnosti zákonného zástupcu**

Falšovanie lekárskych ospravedlnení a ospravedlnení od zákonných zástupcov - **návrh na znížený stupeň 2 zo správania + triedny učiteľ to prerokuje s VP a urobí zápis v prítomnosti zákonného zástupcu**

Neevidovanie dochádzky čipovým príveskom **- 2 body**

**Napomenutie od TU** - 25 bodov

**Pokarhanie od TU** - 35 bodov

**Pokarhanie od riaditeľa školy** - 50 bodov

**Znížený stupeň 2 zo správania**  - 70 bodov

**Znížený stupeň 3 zo správania**  - 100 bodov

**Znížený stupeň 4 zo správania** – 150 bodov a viac

**6 - 11 neospravedlnených hodín** - návrh na znížený stupeň 2 zo správania

**12 - 30 neospravedlnených hodín** - návrh na znížený stupeň 3 zo správania

**30 a viac neospravedlnených hodín** – návrh na znížený stupeň 4 zo správania

**Iné závažné porušenie ŠP** bude riešené po schválení v pedagogickej rade **individuálne** a rodičia budú **informovaní osobným pohovorom, alebo zápisom v EŽK.**

**Článok 6**

**PODMIENKY NA ZAISTENIE BEZPEČNOSTI A OCHRANY ZDRAVIA ŽIAKOV A ICH OCHRANY PRED SOCIÁLNO-PATOLOGICKÝMI JAVMI, DISKRIMINÁCIOU ALEBO NÁSILÍM**

* 1. **Podmienky na ochranu zdravia žiakov**
1. Žiak je povinný dodržiavať všetky práv a povinnosti určené školským poriadkom a prevádzkovým poriadkom školy a odborných učební.
2. Škola je pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb povinná:
	1. Prihliadať na základné fyziologické potreby detí a žiakov.
	2. Vytvárať podmienky na zdravý vývin detí a žiakov a na predchádzanie sociálno-patologickým javom.
	3. Zaistiť bezpečnosť a ochranu zdravia detí a žiakov.
	4. Poskytnúť nevyhnutné informácie na zaistenie bezpečnosti a ochrany zdravia detí a žiakov.
	5. Viesť evidenciu školských úrazov detí a žiakov, ku ktorým prišlo počas výchovno-vzdelávacieho procesu a pri činnostiach organizovaných školou; pri vzniku školského úrazu vyhotoviť záznam o školskom úraze.
3. Žiaci sa pohybujú v priestoroch školy bezpečne, tak, aby svojím pohybom neohrozovali svoje zdravie, ani zdravie iných osôb.
4. Ak žiak ochorie alebo sa zdržuje v prítomnosti osôb, ktoré ochoreli na prenosnú infekčnú chorobu, oznámi túto skutočnosť ihneď zákonný zástupca riaditeľke školy.
5. V prípade, že sa žiak necíti zdravotne v poriadku počas vyučovania, ohlási to ihneď vyučujúcemu.
6. Žiak sa stará o svoje zdravie a zdravie svojich spolužiakov. Správa sa tak, aby sebe ani svojim spolužiakom nespôsobil ujmu na zdraví. Dodržiava pokyny na zachovanie čistoty v triede a v škole, dodržiava zásady osobnej hygieny.
7. Žiak nesmie nosiť do školy predmety ohrozujúce vlastné zdravie a zdravie spolužiakov a pedagogických zamestnancov.
8. Žiak je povinný mať v škole vrecko s hygienickými potrebami.
9. V čase epidemických opatrení sa žiaci a zákonní zástupcovia riadia aktuálnymi usmerneniami, opatreniami školy, ÚVZSR a MŠSR VVaŠ.

**6.2 Starostlivosť o ochranu pred sociálno-patologickými javmi, diskrimináciou alebo násilím**

 **Prevencia a riešenie šikanovania v škole sa rieši aktuálnou smernicou o prevencii šikanovania vydanou ZŠ s MŠ Babín.**

**Článok 7**

**PRAVIDLÁ VZÁJOMNÝCH VZŤAHOV A VZŤAHOV S PEDAGOGICKÝMI A ĎALŠÍMI ZAMESTNANCAMI ŠKOLY, SPOLUPRÁCA RODINY A ŠKOLY**

1. Žiak sa ku všetkým zamestnancom školy správa slušne a zdvorilo.
2. Žiak rešpektuje pokyny všetkých zamestnancov školy.
3. Zamestnanci školy rešpektujú dôstojnosť žiaka.
4. Žiaci, zamestnanci školy, rodičia a ostatní návštevníci školy sa k sebe vzájomne správajú slušne a zdvorilo.
5. Škola a zamestnanci školy nesmú žiaka ani žiadneho účastníka výchovno-vzdelávacieho procesu postihovať alebo znevýhodňovať preto, že si uplatňuje svoje práva v zmysle platnej legislatívy.
6. Pedagogickí zamestnanci v súvislosti s výkonom pedagogickej činnosti majú postavenie chránenej osoby.
7. Každý triedny učiteľ na začiatku školského roku oboznámi žiakov a rodičov so školským poriadkom. Upozorní ich, kde je celé znenie školského poriadku zverejnené.
8. Každý učiteľ, ktorý má dozor, vyučujúci, ktorý má poslednú vyučovaciu hodinu a triedny učiteľ, každý deň kontrolujú a zodpovedajú za dodržiavanie školského poriadku žiakmi.
9. Vzťah U - Ž sa utvára v škole, vo verejnom výchovnom zariadení, v ktorom učiteľ a žiak majú presne vyhradené úlohy: učiteľ má za povinnosť žiaka učiť, vychovávať ho; učiteľ predstavuje reprezentanta spoločnosti s plnou právomocou klásť na žiaka isté požiadavky, žiak, vzhľadom na svoje postavenie má tieto požiadavky rešpektovať a aj keď mnohokrát je mu to nemilé má ich plniť.
10. Vzťahy medzi zamestnancami sa utvárajú v škole. Pedagogickí aj nepedagogickí zamestnanci majú presne vyhradené úlohy. Pre organizáciu je potrebná korektnosť, výmena pracovných informácií a kladné medziľudské vzťahy. Všetky povinnosti a práva zamestnancov sú upravené v pracovnom poriadku.
11. Škola priebežne informuje rodičov o správaní a prospechu žiaka. Jedným z prostriedkov je elektronická žiacka knižka. Do EŽK sa vpisujú iba dôležité oznamy. Na tento účel budú slúžiť aj konzultačné hodiny. Učiteľ oznamuje rodičom nielen nepriaznivé správy o ich deťoch, ale aj kladné hodnotenia a pochvaly. Forma zápisu v EŽK musí byť premyslená a taktná.
12. Pred zápisom do elektronickej žiackej knižky učiteľ vždy zváži, či v danom prípade nie je vhodnejší spôsob styku s rodičmi - napr. rozhovor po triednej schôdzke, list rodičom, pozvanie rodičov do školy, návšteva v rodine.
13. Ak majú rodičia pochybnosti o správnosti klasifikácie, môžu do troch pracovných dní odo dňa získania výpisu hodnotenia za prvý polrok alebo do troch pracovných dní odo dňa vydania vysvedčenia, požiadať riaditeľa školy, aby bol žiak preskúšaný pred stanovenou komisiou a hodnotený podľa metodických pokynov č. 22/2011 na hodnotenie žiakov základnej školy.
14. Ku všetkým zamestnancom školy - pedagogickým aj prevádzkovým - a ku všetkým návštevám sa žiaci i zamestnanci správajú zdvorilo. Žiaci používajú voči všetkým zamestnancom a dospelým osobám oslovenie pán/pani. Žiaci všetkým zamestnancom školy vykajú. Ani zamestnanec školy nemôže deťom navrhnúť, aby mu tykali. Výnimku tvoria žiaci, ktorí sú s učiteľmi v príbuzenskom vzťahu. Samozrejmou súčasťou zdvorilého správania je pozdrav. Žiaci sa pozdravia ako prví dospelým zamestnancom školy a ďalším dospelým osobám v škole a na školských akciách. Zdvorilo sa žiaci správajú aj pri vzájomnej komunikácii medzi sebou.
15. Ak počas vyučovania vstúpi do učebne dospelá osoba, žiaci sa pozdravia tak, že sa postavia, sadnú si len na pokyn učiteľa. Nevstanú len, ak dostanú pokyn od dospelej osoby, ktorá vstúpila do učebne, aby nevstávali. Rovnako zdravia aj pri odchode dospelej osoby.

**Článok 8**

**Záverečné ustanovenie**

1. Zmeny a doplnky školského poriadku vydáva riaditeľka školy po prerokovaní s orgánmi školskej samosprávy a v pedagogickej rade.
2. Školský poriadok je zverejnený v zborovni, v riaditeľni a na webovom sídle školy. Informácia o školskom poriadku a mieste jeho zverejnenia je umiestnená na viditeľnom mieste vo vestibule školy.
3. Riaditeľka školy oboznámi so školským poriadkom zamestnancov školy a triedni učitelia žiakov preukázateľným spôsobom.
4. V ZŠ s MŠ Babín je zakázaná reklama a predaj výrobkov ohrozujúcich zdravie, psychicky alebo morálny vývin žiakov. Zakazuje sa činnosť politických strán a hnutí a ich propagácia.
5. Školský poriadok je súčasťou registratúry školy a lehota jeho archivácie 10 rokov podľa § 3 ods. 2 vyhlášky MVSR č. 628/2002 Z. z..
6. Školský poriadok je účinný od 02.09.2022.
7. Účinnosťou tohto školského poriadku sa ruší školský poriadok zo dňa 02.09.2021

V Babíne 30.08.2022

Platnosť: 02.09.2022

 ........................................

 PaedDr. Anna Kurčinová

 Riaditeľka školy